Քանդիդա Ռոյել

Քանդիդա Ռոյել (, իսկական անունը՝ , ) ամերիկացի պրոդյուսեր և պոռնոգրաֆիայի ռեժիսոր, սեռական լիբերալ ֆեմինիստ և պոռնոգրաֆիկ դերասանուհի։ Նա AVN և XRCO փառքի սրահների անդամ էր։

Վաղ կյանք 
Ծնվել է 1950 թվականի հոկտեմբերի 15-ին Նյու Յորքում, իսկական անունը` Քենդիս Մարիոն Վադալա է։ Նյու Յորքում` Արվեստի և դիզայնի ավագ դպրոցում, Պարսոնի դիզայնի դպրոցում և Նյու Յորքի քաղաքային համալսարանում սովորել է երաժշտություն, պար և արվեստ։

Կարիերա 

Պարսոնսի դիզայնի դպրոցն ավարտելուց հետո նա սկսել է հանդես գալ ավանգարդ թատերական «Cockettes» խմբում, իսկ 1975 թվականին խաղացել է Դիվայնի դստեր «Պսորիազի տառապանքը» ֆիլմում։

1975 թվականին, 25 տարեկան հասակում, նա իր առաջին քայլերն է արեց պոռնո բիզնեսում։ Նկարահանվել է մոտ 25 ֆիլմում և դուրս եկել բիզնեսից 1980 թվականին, նրա վերջին ֆիլմը «Կապույտ մոգությունն» էր, որում Քանդիդան հանդես էր գալիս որպես դերասան և ռեժիսոր։

Քանդիդան եղել է High Society և Cheri մեծահասակների ամսագրերի լրագրող է։

1984 թվականին նա հիմնադրել է «Femme Productions»-ը` նպատակ ունենալով ստեղծել էրոտիկա` հիմնված կանանց նախընտրությունների վրա, ինչպես նաև նկարահանել պոռնոֆիլմեր` ուղղված զույգերի թերապիային։ Դրա արտադրանքը, որն ավելի շատ ուղղված է կանանց և զույգերին, քան ստանդարտ արական սեռի պոռնո հանդիսատեսին, արժանացել է գովասանքի խորհրդատուների և թերապևտների կողմից առողջ և իրատեսական սեռական ակտիվությունը պատկերելու համար։

Ռոյելը ասել է, որ ինքը փորձում է խուսափել «միզոգինիստ կանխատեսելիությունից» և սեքսը «հնարավորինս նկարագրական ձևով» ներկայացնելուց։ Նա նաև քննադատել է պոռնոֆիլմին բնորոշ արական կենտրոնացվածությունը։ Ռոյելի ֆիլմերը «կենտրոնացած չեն» վերջին «պրեսսի» վրա. փոխարենը նրանք սեռական ակտիվություն են ցուցաբերում կանանց հուզական և սոցիալական կյանքի ավելի լայն համատեքստում։ 1989 թվականին նա ստորագրել է «Post Porn Modernist Manifesto»-ը։

Նա նաև դասախոսել է Սմիթսոնյան ինստիտուտում, Սեքսոլոգիայի համաշխարհային կոնգրեսում, բազմաթիվ համալսարաններում և մասնագիտական համաժողովներում։

2004 թվականին նա գրել է «Ինչպե՞ս ասել մերկ տղամարդուն` ինչ անել» գիրքը («How to Tell a Naked Man What to Do»):

2014 թվականին նա սկսել է նկարահանել «Երբ դու գնացել էիր. Քանդիդա Ռոյելի չպատմած պատմությունը» («While You Were Gone: The Untold Story of Candida Royalle»)` իր կյանքի և մորը որոնելու մասին, որին նա չէր տեսել 18 ամսականում լքվելուց հետո։ Ռոյելի մահվան պահին նախագիծը դեռ պատրաստման փուլում էր, բայց համարյա բոլոր անհրաժեշտ կադրերն արդեն նկարահանվել էին և հետագայում թողարկվելու էր։

2016 թվականի հոկտեմբերին «Dark Entries Records»-ի կողմից թողարկվել է 5 երգ պարունակող EP` Քանդիդա Ռոյելի անվամբ, որի շուրջ աշխատել էր 1970-ականների կեսերին  Պատրիկ Կաուլի հետ։

Անդամակցություն կազմակերպություններին 
Քանդիդան եղել է Սեռական դաստիարակների ասոցիացիայի, խորհրդատուների և թերապևտների ամերիկյան ասոցիացիայի անդամ, ինչպես նաև «Ֆեմինիստները` ազատ խոսքի համար» կազմակերպության հիմնադիր խորհրդի անդամ։

Անձնական կյանք և մահ 
1980-ական թվականներին նա ամուսնացել է պրոդյուսեր Պեր Սյոստեդտի հետ։ 2006 թվականի մայիսին հայտարարել է, որ նշանվել է։

Քանդիդան մահացել է 2015 թվականի սեպտեմբերի 7-ին, Նյու Յորքի Մետիտակ քաղաքում, 64 տարեկան հասակում` ձվարանների քաղցկեղից։

Մատենագրություն 
Discourses of Desire: Liberals, Feminists, and the Politics of Pornography in the 1980s -- Cameron 2 (4): 784 -- American Literary History". alh.oxfordjournals.org. Retrieved 2008-01-11. 

 Wendy McElroy. XXX: A Woman's Right to Pornography, 1995. Chapter 7. 

"Girls on top" by Lilly Bragge, The Age, June 16, 2004.

Ծանոթագրություններ

Արտաքին հղումներ 

 

 
Ամերիկացի պրոդյուսերներ
Ամերիկացի դերասանուհիներ
Ամերիկացի կինոդերասանուհիներ
Ամերիկացի կինոռեժիսորներ